

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มกราคม 2567

เรื่อง การจัดสรรทุนการศึกษาสำหรับนักเรียนระดับประถมศึกษาตอนปลายที่สนใจเรียนทางสายวิทยาศาสตร์ ประจำปี 2567

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัว

และสมเด็จพระนางเจ้ารำไพพรรณี ที่ สผ 0003/ว 8 ลงวันที่ 11 มกราคม 2567 จำนวน 1 ชุด

ด้วยมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี ได้จัดสรรทุนการศึกษาสำหรับนักเรียนระดับประถมศึกษาตอนปลาย (ชั้นประถมศึกษาปีที่ 5 - 6) ในสถานศึกษาสังกัดองค์กรปกครองส่วนท้องถิ่นที่สนใจเรียนทางสายวิทยาศาสตร์ ประจำปี 2567 จำนวน 12 ทุน ทุนละ 2,000 บาท รวมเป็นเงินทั้งสิ้น 24,000 บาท (สองหมื่นสี่พันบาทถ้วน)

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการพิจารณาคัดเลือกนักเรียนผู้สมควรได้รับทุนการศึกษามูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จ  
พระนางเจ้ารำไพพรรณี เป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่น ประชาสัมพันธ์ให้สถานศึกษาที่จัดการศึกษาระดับชั้นประถมศึกษาปีที่ 5 - 6 ทราบ และพิจารณาคัดเลือกนักเรียน  
ที่กำลังศึกษาอยู่ในระดับชั้นประถมศึกษาปีที่ 5 - 6 จังหวัดละ 1 คน ตามหลักเกณฑ์การพิจารณาตัดสินให้คะแนนการประกวดบทความและโครงงานทางวิทยาศาสตร์ และส่งรายชื่อนักเรียนที่ได้รับการคัดเลือกพร้อมบทความ  
หรือโครงงานทางวิทยาศาสตร์ให้กรมส่งเสริมการปกครองท้องถิ่น ภายในวันที่ 1 มีนาคม 2567 โดยถือวันประทับตราไปรษณียากรต้นทางเป็นสำคัญ รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

รอง อสถ...............................

ผอ.กศ...................................

ผอ.กง.สศ..............................

หน.ฝ.กศ...............................

จนท......................................

อธิบดีกรมส่งเสริมการปกครองท้องถิ่น

สิ่งที่ส่งมาด้วย

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร 0-2241-9022-3 ต่อ 218

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวมารียะห์ ดามาลี โทร 063-584-7236 <https://citly.me/Hp9Wh>